衛一鳳

衛一鳳（），字伯瑞，山西澤州陽城縣人，民籍，明朝政治人物。

生平 
山西鄉試第五十三名，萬曆八年（1580年）庚辰科會試第二百二十一名，登二甲第五十五名進士。授刑部主事，歷员外、郎中，出知紹興府，起補青州府。以抗禮忤御史，欲中傷之，巡撫孫鑛曰：衛青州飲郡中一勺水耳，安能为？乃特疏薦之，舉卓異，擢陕西副使，巡隴右。以終養歸，服除，補山東副使，大司空劉東星以河防多事，請移道濟寧。至則因势利导，塞黄家諸口。轉參政，移青州，擢應天府丞，靖妖民劉天緒之亂，以右僉都御史，撫治郧阳。晉南兵部右侍郎，升南刑部尚书。泰昌元年（1620年），改南兵部尚书，參贊機務，戢叛兵之亂，行伍肅然。值魏忠贤用事，三疏請告，始獲歸里。家居十年，屡荐弗起。卒年八十四，贈太子少保，賜祭葬。

家族 
曾祖衛繼高；祖父衛雷；父衛夔，曾任省祭官。母路氏。子衛廷憲，登進士，官歷户部主事、员外、郎中，出为淮安府知府，卒官。

参考文献

衛姓
明朝刑部主事
明朝刑部員外郎
明朝刑部郎中
明朝紹興府知府
明朝青州府知府
明朝陝西按察司副使
明朝山東按察司副使
明朝山東布政使司參政
明朝應天府府丞
南京兵部右侍郎
明朝鄖陽撫治
南京刑部尚書